b'\n_START_ARTICLE_\nCrveni koralji\n_START_SECTION_\n\xc5\xa0esdesete\n_START_PARAGRAPH_\nBogata glazbena karijera hrvatskog rock sastava Crveni koralji zapo\xc4\x8dela je 1962., kada je grupa osnovana pod imenom - Crveni \xc4\x91avoli, odnosno Crveni dje\xc4\x8daci. Kao i brojne druge grupe iz tog doba i oni su bili poneseni glazbom britanskih vode\xc4\x87ih zvijezda; Cliffa Richarda i grupe The Shadows._NEWLINE_Grupu su osnovali Miro Luka\xc4\x8di\xc4\x87 (solo gitara), Davorin \'Dino\' Sarajli\xc4\x87-Krog (bas-gitara), Rudi \xc5\xa0imunec (ritam gitara), Medo Josip Badri\xc4\x87 (nije u rodu sa Ninom Badri\xc4\x87) (bubnjevi) i Jelenko Miran Perkovi\xc4\x87 (vokal), dok im se Boris Barba Babarovi\xc4\x87 pridru\xc5\xbeio nakon nekoliko mjeseci. Jelenko je nakon nekoliko mjeseci napustio sastav i pridru\xc5\xbeio se VIS Kon Tiki s kojim je nastupao dvije godine a onda je 1965. oti\xc5\xa1ao u \xc5\xa0vedsku u namjeri da si kupi mikrofone i poja\xc4\x8dalo i vrati se u Zagreb i nastavi karijeru. Me\xc4\x91utim, namjera mu se nije ostvarila. Njegova tada\xc5\xa1nja djevojka Stanka do\xc5\xa1la je za njim u Helsingborg gdje su se uskoro vjen\xc4\x8dali i nakon par godina dobili dvoje djece. Sin Jelenko Jejo je vrhunski bubnjar u poznatom \xc5\xa1vedskom hardrock sastavu Mustasch i uspje\xc5\xa1niji je od svog oca, a k\xc4\x87er Andrea je Air Steward u skandinavskoj aviokompaniji SAS. Jelenko se nije vratio u Zagreb i nije nastavio karijeru._NEWLINE_U grupi su tijekom dugogodi\xc5\xa1nje karijere svirali i \xc5\xbdeljko Hi\xc5\xbeak-Mika, Vlado Kirby Bastaji\xc4\x87, Boris Turina, Kre\xc5\xa1o Pavli\xc4\x87, \xc5\xbdeljko Marinac, Vlatko Medvecki, Bo\xc5\xbeidar Dela\xc4\x8d, Marijan Mi\xc5\xa1e, Berislav Klemen\xc4\x8di\xc4\x87, Zvonko Gori\xc4\x8dki-Deda, Marijan \xc5\xbduljevi\xc4\x87-\xc5\xbdulj i Boris Kaiser. _NEWLINE_Prvu plo\xc4\x8du Crveni koralji izdali su 1963. godine, a pjesma - Rekla si: volimo se (Dino Sarajli\xc4\x87-Krog) postala je udarni hit, te je prodana u 100 000 primjeraka, \xc5\xa1to je u ono vrijeme bilo gotovo identi\xc4\x8dno broju postoje\xc4\x87ih gramofona u cijeloj biv\xc5\xa1oj dr\xc5\xbeavi Jugoslaviji. Sastav je \xc5\xbeario po plesnjacima diljem Zagreba, a osobito na svom kultnom mjestu Ribnjaku(u ono vrijeme najposje\xc4\x87enijem plesu u Zagrebu). \xc5\xa0ezdesete su bile njihove zlatne godine, jer tad su bili na vrhuncu slave, a sve njihove plo\xc4\x8de prodane su u srebrnim i zlatnim nakladama. Grupa je poslu\xc5\xbeila i mnogim drugim popularnim pjeva\xc4\x8dima, kao prate\xc4\x87a grupa za izvedbu - elektri\xc4\x8darske glazbe, jer tada su Koralji slovili i kao najkorektniji glazbenici od svih drugih sli\xc4\x8dnih grupa. Tako su snimili Crvene Ru\xc5\xbee, sa Ivicom \xc5\xa0erfezijem, veliki doma\xc4\x87i hit, a i desetak vrlo prodanih  plo\xc4\x8da sa Karlom Metiko\xc5\xa1em(Matt Colinsom), pratili su i Zdenku Vu\xc4\x8dkovi\xc4\x87, u par njezinih uspje\xc5\xa1nica._NEWLINE_Tijekom turneje po cijeloj biv\xc5\xa1oj Jugoslaviji, 1964. godine, progla\xc5\xa1eni su najomiljenijom rock grupom. Uz brojne festivalske nagrade, grupa je tri puta bila nominirana u kategoriji najboljeg sastava biv\xc5\xa1e Jugoslavije u izboru muzi\xc4\x8dkog magazina Ritam. _NEWLINE_Na Zagreba\xc4\x8dkom festivalu 1966. godine, dobili su prvu nagradu stru\xc4\x8dnog \xc5\xbeirija i drugu nagradu publike za skladbu Mirjana (Alfonsa Vu\xc4\x8dera). Sljede\xc4\x87e godine sa skladbom Nemoj re\xc4\x87i zbogom, dobijaju tre\xc4\x87u nagradu publike. Zatim su slijedile inozemne turneje, prvo po Njema\xc4\x8dkoj, u sklopu programa - Na\xc5\xa1im gra\xc4\x91anima u svijetu, s poznatim voditeljem Vikijem Glovackim, i skupinom najpoznatijih estradnih zvijezda; Ivicom \xc5\xa0erfezijem, Ivom Robi\xc4\x87em, Arsenenom Dedi\xc4\x87em.\n_START_SECTION_\nSedamdesete\n_START_PARAGRAPH_\nNa svoju prvu turneju po Sovjetskom Savezu, Crveni koralji oti\xc5\xa1li su po\xc4\x8detkom sedamdesetih, kasnije su slijedile brojne druge. Na tim turnejama nastupali su uz tada najve\xc4\x87e zvijezde biv\xc5\xa1e dr\xc5\xbeave; Ivicu \xc5\xa0erfezija, Ladu Leskovara, kvartet 4M, Zdenku Kova\xc4\x8di\xc4\x8dek, Josipu Lisac, Radmilu Karaklaji\xc4\x87, \xc4\x90or\xc4\x91e Marjanovi\xc4\x87a, i Karla Metiko\xc5\xa1a(Matt Colins). Po\xc4\x8detkom sedamdesetih grupu je nakratko napustio Boris Babarovi\xc4\x87, a zamijenio ga je Marijan Mi\xc5\xa1e. No on se uskoro vratio u sastav. Sedamdesetih Crveni Koralji postaju stalni gosti u gotovo svim radijskim i TV emisijama zabavnog karaktera u biv\xc5\xa1oj dr\xc5\xbeavi, ali ta - slatka pozicija i rutina dovela je uskoro sastav u nemirne vode. _NEWLINE_Bubnjar i nesu\xc4\x91eni \xc5\xa1ef grupe, Medo Badri\xc4\x87 napu\xc5\xa1ta grupu 1976. godine, mijenja ga Boris Turina, ali ne zadugo, pa onda u grupu uska\xc4\x8de vi\xc5\xa1egodi\xc5\xa1nji \xc4\x8dlan Zlatnih akorda \xc5\xbdeljko Ma\xc4\x8dor Marinac. Zatim grupu napu\xc5\xa1ta i ritam gitarista Rudolf \xc5\xa0imunec.\n_START_SECTION_\nOsamdesete, Devedesete do danas\n_START_PARAGRAPH_\nGrupa povremeno nastupa, prakti\xc4\x8dki na poziv, prilikom nekih obljetnica ili nostalgi\xc4\x8darskih okupljanja. Do\xc5\xa1lo je novo vrijeme sa novom publikom i novim grupama. Isto tako i povremeno ne\xc5\xa1to snimi; kao 1985. za - Zbirku rock\xe2\x80\x99n\xe2\x80\x99rolla 63-65, te LP "JA SAM TVOJ \xc4\x8cOVJEK" koji LP predstavlja prvu pravo izvornu LP plo\xc4\x8du Crvenih koralja.Do tada su sve bile tzv.singlice i zbirke pjesama. Ovo je prva dugosviraju\xc4\x87a plo\xc4\x8da osmi\xc5\xa1ljena upravo za Crvene koralje, a to za njihovu 25 godi\xc5\xa1njicu.'